**Z A P I S N I K**

O radu Skupštine komunalnog društva KOMAG d.o.o. Magadenovac koja je održana dana 29. prosinca 2015. godine s početkom u 13:00 sati.

Skupštinu predstavlja STJEPAN ŽIVKOVIĆ, općinski načelnik općine Magadenovac, Davorin Gašparić, predsjednik Općinskog vijeća i Marin Lisec, potpredsjednik Gradskog vijeća.

Zapisnik vodi Valent Poslon.

Predsjednik Skupštine otvara sjednicu i daje na glasanje slijedeći

DNEVNI RED:

1. Donošenje Odluke o utvrđivanju prestanka mandata SANJE HATVALIĆ dosadašnjeg direktora komunalnog društva KOMAG d.o.o. Magadenovac.
2. Donošenje Odluke o uvjetima za imenovanje novog direktora KOMAG d.o.o. Magadenovac,
3. Donošenje Odluke o imenovanju direktora KOMAG d.o.o. Magadenovac
4. Različito

*RAD PO UTVRĐENOM DNEVNOM REDU*

Ad 1.

Pod ovom točkom dnevnog reda predsjednik Skupštine obavijestio je nazočne da je dosadašnjoj direktorici Sanji Hatvalić istekao mandata na dužnosti, na koji je bila imenovana u trajanju od četiri godine. Kako je dosadašnja direktorica prekinula radni odnos u Jedinstvenom upravnom odjelu Općine Magadenovac u kojem je obavljala dužnost pročelnice, ista je izrazila stav da ne želi više niti obavljati dužnost direktorice. Ova činjenica je bitna za postupak imenovanja novog direktora.

Dosadašnjoj direktorici Sanji Hatvalić ***jednoglasno*** je dana razrješnica.

Ad 2.

Predsjednik Skupštine daje obrazloženje vezano za izbor novog direktora u kojem navodi da ne postoji poseban akt kojim su utvrđeni kriteriji za izbor direktora. Dosadašnja direktorica je ovu dužnost obavljala uz funkciju pročelnika Jedinstvenog upravnog odjela i nije bila zaposlena u društvu KOMAG d.o.o.

Da bi se mogao izvršiti izbor novog direktora predlaže se Odluka o uvjetima za imenovanje direktora KOMAG d.o.o. Magadenovac, sukladno članku 12. stavak 1. Odluke o osnivanju trgovačkog društva s ograničenom odgovornošću za obavljanje komunalnih djelatnosti i člankom 13. stavak 1. i 3. Izjave o osnivanju KOMAG d.o.o. Magadenovac.

Nakon rasprave ***jednoglasno*** je usvojena Odluka o uvjetima za imenovanje direktora.

Odluka je sastavni dio ovog zapisnika i prilaže se istom.

Ad 3.

Točku dnevnog reda je otvorio predsjednik Skupštine Društva otvarajući raspravu o kandidaturi i izboru novog direktora društva KOMAG.

Za riječ se javio Marin Lisec, koji iznosi stav da ne treba posebno opterećivati proračun društva sa troškovima plaće direktora te smatra da je i dalje potrebno na ovu dužnost direktora imenovati osobu koja već radi u sustavu lokalne samouprave. Njegov prijedlog je da se za direktora imenuje v,d, pročelnica Jasna Živković.

Predsjednik skupštine društva Stjepan Živković je zatražio da ga se izuzme iz daljnje rasprave i eventualnog odlučivanja zbog potencijalnog sukoba interesa, jer je predložena kandidatkinja njegova supruga. Daljnje vođenje sjednice prepušta članu skupštine Davorinu Gašpariću, a Stjepan Živković napušta sjednicu.

Marin Lisec iznosi prijedlog da se za direktoricu imenuje Jasna Živković, koja trenutno obavlja dužnost v.d. pročelnice a što znači da je sadašnja dužnost u Jedinstvenom upravnom odjelu vjerojatno privremena. Kako u općinskoj upravi nema drugih zaposlenika koji bi po stručnosti i obrazovanju mogli ispunjavati uvjete, jer ostali imaju srednju stručnu spremu, to mu je logično da Jasna Živković bude imenovana na tu dužnost.

Davorin Gašparić je suglasan sa prijedlogom da se za direktoricu imenuje Jasna Živković, koja ispunjava uvjete za imenovanje.

Nakon zaključene rasprave prijedlog se stavlja na glasovanje. Predsjedavajući utvrđuje da je za imenovanje Jasne Živković na dužnost direktorice KOMAG d.o.o. ***glasovala dva člana Skupštine, a da se od glasovanja izuzeo Stjepan Živković.***

Sukladno Odluci o uvjetima za imenovanje direktora KOMAG d.o.o. Magadenovac imenuje se JASNA ŽIVKOVIĆ iz Kućanaca, Kralja Zvonimira 7, OIB 16719191763 broj OI: 105644678 za direktora KOMAG d.o.o. Magadenovac, na vrijeme od 4 godine.

Točka 4.

U prostoriju za sastanke je pozvan Stjepan Živković, predsjednik Skupštine i nastavio voditi sjednicu.

Pod ovom točkom nije bilo posebnih pitanja za raspravu te predsjednik zaključuje rad sjednice u 13:40 sati.

ZAPISNIČAR PREDSJEDNIK:

Valent Poslon Stjepan Živković